**ПРОТОКОЛ № 11**

 На 03.11.2023 г. се проведе заседание на Общинска избирателна комисия – Макреш, при следния

**ДНЕВЕН РЕД:**

1. Разглеждане на жалба вх.№ 106/03.11.2023г. от Андрей Митев Андреев.

 ПРИСЪСТВАЩИ: Биляна Венелинова Костова Кирилова, Маргарита Александрова Тодорова, Митко Вълчев Иванов, Цветан Любенов Николов, Георги Михайлов Гергов, Павел Пламенов Петков, Силвия Нелчева Иванова, Полина Сашова Башлийска и Ралица Пламенова Рачева.

 ОТСЪСТВАЩИ: Росен Кръстев Ангелов и Ксеня Миланова Димитрва- Симеонова отсъстват по уважителни причини.

 Заседанието беше насрочено за 10:00 ч. Председателят на ОИК – Макреш констатира, че е налице изискуемия съгласно чл. 85, ал. 3 от Изборния кодекс кворум за провеждане на заседанието, поради което заседанието бе открито.

**Точка 1:** Разглеждане на жалба вх.№ 106/03.11.2023г. от Андрей Митев Андреев.

Биляна Костова предложи следния проект на решение:

*ОТНОСНО: жалба от* *Андрей Митев Андреев – кандидат за общински съветник от Коалиция БСП за България*

*В ОИК- Макреш е постъпила жалба* *с вх. № 106 от 03.11.2023 г. от Андрей Митев Андреев –кандидат за общински съветник от Коалиция БСП за България. Жалбоподателят обжалва действията на СИК- с.Киреево в изборния ден, като сочи следните нарушения: В изборния ден- 29.10.2023г. камерата за видеоизлъчване не е била пусната при отварянето на урната, преброяването и сортирането на бюлетините по партии; присъствието на Кметския наместник в секцията; при преброяването на бюлетините на БСП за общински съветници с преференция 107, са изброени 12 бюлетини, а в протокола са записани 11, като изразява съмнение в манипулация на резултатът в секцията.*

*Съгласно чл.87, ал.1, т.22 от ИК, по жалбите и сигналите за нарушения на изборния процес, включително срещу решения и действия на СИК в изборния ден, ОИК се произнася с решение преди края на изборния ден. След като се запозна с жалбата, ОИК Макреш намира, че жалбата касае действията на СИК-с.Киреево в изборния ден- 29.10.2023г., като същата е депозирана на 03.11.2023г., т.е. жалбата е подадена 4 дена след приключване на изборния ден и същата се явява недопустима, поради което следва да бъде оставена без разглеждане.*

*Предвид изложеното и на основание чл. 87, ал. 1, т. 22 от Изборния кодекс ОИК- Макреш*

***Р Е Ш И:***

*ОСТАВЯ БЕЗ РАЗГЛЕЖДАНЕ жалбата на Андрей Митев Андреев – кандидат за общински съветник от Коалиция БСП за България с вх. № 106 от 03.11.2023 г., като недопустима.*

*Решението е изготвено в два еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на ОИК – Макреш даде думата за предложения и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 9 от членовете на ОИК – Макреш, от които „за“ – 9 „против“ – няма, с което беше прието Решение № 60-МИ от 03.11.2023 г. на ОИК – Макреш.

Поради изчерпване на дневния ред заседанието бе закрито от Председателя на ОИК – Макреш в 11.00 ч.